OpenLLM-France/wikimedia huggingface dataset:
# Neuengammeko kontzentrazio esparrua

Neuengammeko kontzentrazio esparrua Alemania naziaren kontzentrazio esparru bat izan zen Hanburgo hiriko izen bereko barrutian. 1938an eraiki zen, Bigarren Mundu Gerra hasi baino lehen, Sachsenhausengo esparruaren azpieremu gisa, eta 1940an eremu independente bihurtu zen.
Neuengamme eremuak gutxienez 85 eremu satelite zituen Hanburgon eta Schleswig-Holsteinen, Danimarkako mugaraino hedatzen zirenak. Presoek bortxazko lanak egiten zituzten, batez ere hurbil dagoen Schutzstaffel (SS) adreilu fabrikan eta armagintzan.
100.000 preso inguru igaro ziren esparru honetatik eta bere azpieremuetatik, horietatik 24.000 emakumeak izan ziren. Presoen %9a alemana zen, juduak eta preso politikoak barne, eta gainontzekoak herrialde okupatuetatik eramanak. 43 000 inguru preso hil ziren. 1942ko iraila eta urria bitartean, 448 gerrako preso sobietar hil zituzten Zyklon B gasa arnarastuz.
1945ko maiatzaren 1ean Aliatuen eta nazien artean emandako presoen trukaketa baten ondorioz, "frantziar" bezala identifikatu zituzten preso batzuk askatu zituzten, haien artean Jesusa Lesburguères eta Suzanne Cazaux emakume euskaldunak.
Aliatuak hurbildu ahala SSek esparrua husten hasi ziren, heriotzaren martxak antolatuz. 1945eko maiatzaren 3an, 7.000 bat preso bizia galdu zuten Cap Arcona eta SS Thielbek itsasontzietan, hauek bonbardatu zituztenean. Urte horretako maiatzaren 4an, britainiar tropek Neuengamme eremua ia hutsik aurkitu zuten. Handik gutxira britainiar administrazio militarraren menpe geratu zen.
1948an, Hamburgoren esku geratu zen eta bertan bi espetxe antolatu ziren, 2004ra arte aktibo egon zirenak.
2005eko maiatzetik, esparruaren askapenaren 60. urteurrena, guneak, memorial gisa balio du.

## Preso ospetsuak

* Claude Bourdet
* Johann Wilhelm Trollmann

## Erreferentziak

* 1 2 3 «History» www.kz-gedenkstaette-neuengamme.de (Noiz kontsultatua: 2025-02-09).
* ↑ Neuengamme Concentration Camp Memorial(Karin Schawe). (November 2010). «The Neuengamme Concentration Camp Memorial – A Guide to the Site's History and the Memorial» Neuengamme Concentration Camp Memorial.
* ↑ «.: Topografía de la memoria :.» www.memoriales.net.
* ↑ García Santamaría, Ana. (2016). «Republicanos de Navarra, Gipuzkoa, Álava y Bizkaia en campos de concentración nazis: los olvidados» Antzina: revista de genealogía vasca e historia local (22 (Diciembre)): 4–31. ISSN 1887-0554. (Noiz kontsultatua: 2025-02-09).
* ↑ García Santamaría, Ana. (2021). «Personaje: Jesusa Micaela del Campo Goñi. Una navarra en el infierno nazi» Antzina: revista de genealogía vasca e historia local (31): 53–63. ISSN 1887-0554. (Noiz kontsultatua: 2025-02-09).
* ↑ «Memorial» www.kz-gedenkstaette-neuengamme.de (Noiz kontsultatua: 2025-02-09).

## Kanpo estakak

* Neuengamme - Learning Center Open Archive
* Neuengammeko Amical
* Datuak: Q312478
* Multimedia: Neuengamme concentration camp / Q312478
# Santa Kostantza (Erroma)

Santa Kostantzaren mausoleoa Erroman kokatzen da Santa Ines basilikaren alboan. bertan Konstantina, Konstantino I.aren alaba dago hilobiratua. IV. mendean eraiki zuten mausoleo gisa eta gaur egun eliz bezala daukate Konstantina bera saindu kontsideratzen baitute.
Harresiz kanpo zegoen basilika bati atxikia zegoen, basilika honek, martyrium zentzua zuen lurrazpian zituen katakonbatan Santa Inesen gorpua gordetzen baitzen. Gaur egun basilika desagertua dago, mausoleo exentoa bakarrik ikus daiteke.

## Arkitektura

Oinplanoa zentralizatua zen eta basilikarekin komunikatzeko balio zuen zeharkako gunea dauka. Aukeratutako oinplanoaren jatorria Hilobi santua da. Kupulaz estalitako nukleo bat ikus daiteke eta honen inguruan kanoi gangaz (eraztun ganga) estalitako deanbulategia. Hormetan nitxoak daude eta kupulak binaka jarrita dauden pilareetan deskantsatzen du. Material nagusia adreilua da.

## Barnealdea

1256an erdiko gunean altare bat kokatzen da eta gaur egun horrela iritxi den arren, hipotesi bat izango litzateke sarkofagoaren berezko kokalekua zela kupularen azpiko gune hau. Kanpotik xume ikusten bada ere, barnekaldea guztiz dekoratua dago mosaikoz.
Pilareak granitozkoak dira eta binaka kokaturik daude. Hauek bi espazio banatzen dituzte: sarkofagoaren gunea eta deanbulategia. Hauen gainean eta altuera gehituz entaulamendu bat kokatzen da.

## Mosaikoak

Denbulategiko gangako mosaikoak bakarrik iritsi zaizkigu. Hala ere kupulakoak ezagutzen ditugu XVII. mendeko marrazki batzuei esker. Kupula hamabi zatitan zegoen banatuta eta bakoitzean Ordo commendationis animae-rekin lotutako eszena bat azaltzen zen.
Eranztun gangan gai kristau zein paganoak nahasten dira. Tramu batean, puttiek egindako mahats bilketa errepresentatzen da. Zentzu eukaristikoa izan arren festa bakikoekin ere lotu daiteke. Orokorrean hegaztiak, paumak, palmerak, tresnak, landare motiboak,... agertzen dira zentzu dekoratiboan.
Bi nitxoetako mosaikoak bakarrik iritsi zaizkigu, ez dakigu besteak ere berdin apaindurik egongo ziren. Lehenegoan Jesus gaztea azaltzen da mendi baten gainean eta bertatik lau ibai sortzen dira: paradisuaren irudikapena. Bere inguruan San Petri, San Paulo eta lau ardi (lau ebanjelisten errepresentazioa) ditu. Bigarren nitxoko gaia dudagarria bere interpretazioa. Espazioa eta denbora ez dira irudikatzen, sakratuak bilakatuz. Bi gizon daude, eta bi interpretazio izan ditzake, alde batetik Itun Zaharreko Jainkoa izan daiteke Moisesi legeak ematen, beste alde batetik Itun Berriko Jesus izan daiteke San Petriri paradisuko giltzak ematen.
| Deanbulategiko eraztun ganga mosaikoz dekoraturik | Nitxo bateko mosaikoa, Jesus, Petri eta Paulo |

## Ikus, gainera

* Apostoleion (Konstantinopolis)
* Hilobi santua
* Gala Plazidia mausoleoa

## Kanpo estekak

* (Italieraz) Il Mausoleo di S. Costanza
* (Ingelesez) Santa Costanza
* (Ingelesez) Gallery of Santa Constanza
* Interior photo
* Datuak: Q831361
* Multimedia: Santa Costanza (Rome) / Q831361
# Limoges CSP

Limoges Cercle Saint-Pierre, normalean Limoges CSP edo CSP deitua, Frantziako saskibaloi talderik hoberenetarikoa izan da. Izan ere, herrialdeko ekipo bakarra izan da da Europako txapelketa nagusian garaile bihurtuz.
Hala ere, arazo ekonomiko larriak direla medio 2004an desagertu zen, haren ondoren beste talde bat sortu duten arren, Limoges CSP Élite hain zuzen ere, NM1 ligan diharduena. 6 urte eman zituen maila apaletan, Pro A-ra itzuli arte. 2013–14 denboraldian berriro irabazi zuen Frantziako Liga.

## Palmaresa

* Europako kopa txapelketa behin, 1993an.
* Europako Errekopa behin, 1988an.
* Korać Kopa hiru aldiz, 1982, 1983 eta 2000an.
* Champion de France Pro A liga 10 aldiz, 1983, 1984, 1985, 1988, 1989, 1990, 1993, 1994, 2000 eta 2014an.

## Kanpo estekak

* Datuak: Q1419876
* Multimedia: Limoges CSP / Q1419876
# BCM Gravelines

Basket Club Maritime Gravelines Dunkerque Grand Littoral, arruntki BCM Gravelines deitua, Gravelinesko saskibaloi taldea da, egun LNB Pro A frantziar ligan aritzen dena. 1984an sortu zuten eta etxeko partidak Gravelines Sportican jokatzen du.

## Palmaresa

* LNB Pro A (txapeldunordea): 2004
* Frantziako Saskibaloi Kopa : 2005
* Match des Champions : 2005
* Semaine des As: 2011
* Leaders Cup: 2013
* EuroChallenge (Final Four): 2013
# Julián Enrique Memoriala

Julián Enrique Memoriala Kaiku Arraunaren Kirol Elkarteak urtarrilero Bilboko itsasadarrean antolatzen duen traineru jaitsiera da. Kaiku bera da garaipen gehien lortu dituen elkartea.

## Gizonezkoak
### Palmaresa

| Urtea | Irabazlea | Bigarrena | Hirugarrena | Denbora onena |
| 2009 | Kaiku | Urdaibai | Astillero | 19:03:10 |
| 2010 | Urdaibai | Pedreña | Hondarribia | 23:55:74 |
| 2011 | Kaiku | Urdaibai | Pasai Donibane | 22:13:57 |
| 2012 | Kaiku | Orio | Portugalete | 22:25:94 |
| 2013 | Kaiku | Orio | Portugalete | 20:44:00 |
| 2014 | Orio | Portugalete | Astillero | 21:17:20 |
| 2015 | Kaiku | Orio | Portugalete | 20:52:40 |
| 2016 | Kaiku | Zierbena | Orio | 26:02:00 |
| 2017 | Bermeo (Urdaibai) | Deustu | Arkote | 23:05:00 |
| 2018 | Zierbena | Orio | Orio B | 21:21:73 |
| 2019 | Zierbena | Donostiarra | Kaiku | 23:34:00 |
| 2020 | Zierbena | Ondarroa | Orio | 22:10:16 |
| 2021 | ez zen jokatu |
| 2022 | Ondarroa | Santurtzi | Kaiku | 19:27:45 |
| 2023 | Hondarribia | Zierbena | Orio | 20:55:53 |
| 2024 | Zierbena | Donostiarra | Ondarroa | 19:35:95 |
| 2025 | Zierbena | Donostiarra | Ondarroa | 19:19:58 |

### Garaipenak

| Elkartea | Garaipenak | Urteak |
| Kaiku | 6 | 2009, 2011, 2012, 2013, 2015, 2016 |
| Zierbena | 5 | 2018, 2019, 2020, 2024, 2025 |
| Urdaibai | 2 | 2010, 2017 |
| Orio | 1 | 2014 |
| Ondarroa | 1 | 2022 |
| Hondarribia | 1 | 2023 |

## Emakumezkoak
### Palmaresa

| Urtea | Irabazlea | Bigarrena | Hirugarrena | Denbora onena |
| 2014 | Hibaika | San Juan | Orio | 24:39:86 |
| 2015 | Orio | Hibaika | - | 23:41:49 |
| 2016 | Orio | Hibaika | Colindres | 30:49:90 |
| 2017 | Orio | Portugalete | Deustu | 19:36:00 |
| 2018 | Orio | Hondarribia | Deustu | 14:30:34 |
| 2019 | Orio | Arraun Lagunak | Kaiku | 17:44:00 |
| 2020 | Orio | Hondarribia | Isuntza | 16:05:82 |
| 2021 | ez zen jokatu |
| 2022 | Orio | Ondarroa | Hondarribia | 14:58:69 |
| 2023 | Orio | Hondarribia | Kaiku | 15:02:18 |
| 2024 | Hondarribia | Deustu | Kaiku | 15:14:97 |
| 2025 | Ondarroa | Astillero | Lekittarra | |

### Garaipenak

| Elkartea | Garaipenak | Urteak |
| Orio | 8 | 2015, 2016, 2017, 2018, 2019, 2020, 2022, 2023 |
| Hibaika | 1 | 2014 |
| Hondarribia | 1 | 2024 |
| Ondarroa | 1 | 2025 |

## Kanpo estekak

* Datuak: Q12261155
# Le Mans Sarthe Basket

Le Mans Sarthe Basket, arruntki MSB edo Le Mans deitua, Le Mansko saskibaloi taldea da, egun LNB Pro A frantziar ligan aritzen dena. 1939an sortu zuten eta etxeko partidak Antarèsen jokatzen du.

## Palmaresa

* LNB Pro A: 1977-78, 1978-79, 1981-82, 2005-06, 2017-18.
* Frantziako Saskibaloi Kopa: 1964, 2004, 2009, 2016
* Leaders Cup: 2005-06, 2008-09, 2013-14.
* LNB Pro B : 1990.
# Le Mans

    Artikulu hau hiriari buruzkoa da; beste esanahietarako, ikus «Le Mans (argipena)».
Le Mans (frantsesez lə mɑ̃ ahoskatua) Frantziako mendebaldean dagoen barrualdeko hiria da, Sarthe departamenduko hiriburua; 144.500 biztanle zituen 2005ean. Garrantzi handiko merkataritza eta industriagunea (automobilak). Han dago Renault ibilgailu marka ezagunaren egoitza. Le Manseko automobil lasterketako zirkuitua Frantziako ospetsuena da. Aipatzekoa da Le Manseko katedrala, XIII. mendeko koru eta kapera gotikoa dituena.

## Klima

Datu klimatikoak (Le Mans (1981–2010)) :
| Hila | Urt | Ots | Mar | Api | Mai | Eka | Uzt | Abu | Ira | Urr | Aza | Abe | Urtekoa |
| Erregistraturiko tenperatura maximoa (°C) | 17.2 | 21.0 | 24.9 | 30.3 | 32.4 | 37.1 | 40.4 | 40.5 | 34.6 | 30.0 | 22.2 | 18.3 | 40.5 |
| Batez besteko tenperatura maximoa (°C) | 7.9 | 9.1 | 12.7 | 15.7 | 19.5 | 23.1 | 25.5 | 25.4 | 21.9 | 17.0 | 11.4 | 8.2 | 16.5 |
| Batez besteko tenperatura minimoa (°C) | 2.1 | 1.8 | 3.7 | 5.6 | 9.4 | 12.4 | 14.2 | 13.8 | 11.0 | 8.6 | 4.7 | 2.5 | 7.5 |
| Erregistraturiko tenperatura minimoa (°C) | -15.2 | -17.0 | -11.3 | -4.9 | -3.7 | 1.6 | 3.9 | 3.2 | -0.5 | -5.4 | -12.0 | -21.0 | -21.0 |
| Pilatutako prezipitazioa (mm) | 67.2 | 50.9 | 54.3 | 53.9 | 63.0 | 46.9 | 56.8 | 42.7 | 52.9 | 66.0 | 62.7 | 70.2 | 687.5 |
| Prezipitazio egunak (≥ 1 mm) | 11.2 | 9.3 | 10.2 | 9.5 | 10.0 | 7.3 | 7.6 | 6.5 | 8.0 | 10.7 | 10.5 | 11.8 | 112.6 |
| Eguzki orduak | 66.2 | 89.7 | 134.3 | 170.9 | 199.7 | 224.1 | 227.4 | 224.9 | 181.0 | 118.8 | 70.9 | 63.9 | 1771.8 |
| Hezetasuna (%) | 87 | 83 | 78 | 74 | 75 | 73 | 72 | 74 | 79 | 86 | 88 | 88 | 79.8 |
| Iturria (1): Meteo France ||||||||||||||
| Iturria (2): Infoclimat.fr (hezetasuna, elurra 1961–1990) ||||||||||||||

## Pertsonaia ezagunak

* Joachim Bouvet (1656-1730) misiolari jesuita.
* François Fillon (1954-), politikaria.

## Herri eta hiri senidetuak

| Bolton, Ingalaterra Haouza, Mendebaldeko Sahara Paderborn, Alemania (836) Rostov-on-Don, Errusia | Suzuka, Japonia Volos, Grezia Xianyang, Shaanxi, Txina |

## Erreferentziak

* ↑ Lur entziklopedietatik hartua.
* ↑ (Frantsesez) Meteo France. Données climatiques de la station de Le Mans. .
* ↑ (Frantsesez) Meteo France. Climat Pays de la Loire. .
* ↑ (Frantsesez) Infoclimat. Normes et records 1961-1990: Le Mans - Arnage (72) - altitude 51m. .
* ↑ ofizialki 1967tik aurrera baina tradizioaren arabera 836tik aurrera (munduan zaharrena). Iturria: (Frantsesez) Lelièvre, Jean; Balavoine, Maurice. (1994). Le Mans-Paderborn, 836-1994: dans l'Europe, une amitié séculaire, un sillage de lumière. Le Mans: M. Balavoine, 1–42 or..

## Ikus, gainera

* Frantziako hiri nagusien zerrenda

## Kanpo estekak

* Datuak: Q1476
* Multimedia: Le Mans / Q1476
# Heaven Can Wait (1978ko filma)

Heaven Can Wait (euskaraz Zeruak Itxaron Dezake) 1978ko Warren Beatty eta Buck Henry estatubatuar zinema zuzendariaren komedia filma bat da. Bertan, Warren Beatty, Julie Christie, James Mason, Jack Warden, Charles Grodin eta Dyan Cannon aktoreek antzeztu zuten. Harry Segall antzerkigilearen izenburu berdineko Heaven Can Wait antzezlanean oinarritua dago, 1941eko Here Comes Mr. Jordan ("Hemen Dator Jordan Jauna") eta 1943ko Heaven Can Wait filmeen berregokitzapena da, 2001an Down to Earth ("Beheruntz Lurrera") izeneko beste berregokitzapen bat ere izan zuelarik.
Filma honek 9 Oscar Sarietarako izendapenak jaso zituen, azkenean bakarra irabaziz: Zuzendaritza artistiko onenaren Oscar Saria (Paul Sylbert, Edwin O'Donovan, George Gaines).

## Argumentua

Joe Pendleton (Warren Beatty) Los Angeles Rams futbol amerikarreko quarterback ospetsua Super Bowl partidurako gogor entrenatzen ari da. Baina txirrinduan doalarik kamioi baten jo eta bertan akatuko du. Aingeru batek Pendletonen heriotza ziurtatu aurretik arima bere gorputzetik ateraraziko du. Baina aingeruaren akats horren ondorioz, Pendletonek bere gorputz fisiko berria topatu arte hainbat pertsona ezberdinetan berreragagiztatu beharko da.

## Aktoreak

* Warren Beatty: Joe Pendleton
* Julie Christie: Betty Logan
* Jack Warden: Max Corkle
* James Mason: M. Jordan
* Charles Grodin: Tony Abbott
* Dyan Cannon: Julia Farnsworth
* Buck Henry: bizkarzaina
* Vincent Gardenia: Tinent Krim
* Joseph Maher: Sisk
* Hamilton Camp: Bentley
* Arthur Malet: Everett
* Stephanie Faracy: Corinne
* Jeannie Linero: Lavinia
* Harry D.K. Wong: lorazaina
* R.G. Armstrong: zuzendari nagusia

## Kanpo estekak

* Heaven Can Wait filmaren IMDBko fitxa irakurgai (Ingelesez)
* Heaven Can Wait filmaren trailer edo iragarkia ikusgai. Youtube.com (Ingelesez)
* Datuak: Q637180
# Super Bowl XLVII

Super Bowl XLVII futbol amerikarreko Super Bowlaren 47. edizioa eta National Football Leagueko aro modernoko urteroko txapelketaren 43. partida. NFLko 2012ko denboraldiko azken partida izan zen.
Edizio honetan lehen aldiz bi entrenatzaile, Harbaugh anaiak, aritu ziren elkarren aurka Super Igande baten, John, Ravens taldekoa eta Jim, 49ers taldekoa. Prentsak Harbaugh Bowl deitu zuen. Harbaugh anaiak jada, aurretik, jokoan, 2011ko Esker emate egunean elkarren aurka aritu ziren arren, Baltimore Ravensek 16-6 irabaziz San Francisco 49ersi.
Sekula galdu ez zuten bi talderen arteko lehen Super Bowla izan zen, Ravensak 1-0 eta 49ersak 5-0
2013ko otsailak 3an ospatu zen New Orleanseko Mercedes-Benz Superdome estadioan. Baltimore Ravensek 34-31 irabazi zion San Francisco 49ersi.
Ravens taldeko quarterbacka zen Joe Flacco izan zen Super Bowl honetako jokalaririk baliotsuena (MVP) bezala izendatua, 33 pasetatik 22 pase on emanez 287 yarda eta hiru touchdownekin.
Super Bowl XLVIIa gutxi gora-behera 108,69 milioi teleikuslek ikusi zuten AEBetan Nielsen Companyren arabera, 164,1era igoz jokoko azken sei minutuetan.

## Estadioa

Partida honen egoitza izateko hautagaitzak honakoak izan ziren:
* Mercedes-Benz Superdome, New Orleansen, Luisiana
* Phoenixeko Unibertsitateko Estadioa, Glendalen, Arizona
* Sun Life Stadium, Miamin, Florida.
Hiru hauetatik, New Orleans izan zen aukeratua 2009ko maiatzak 19an Floridako Fort Lauderdalen egin zen batzar batean.
Super Bowla New Orleansen ospatu zen hamargarren aldia izan zen, edizio gehien hartu dituena izan delarik. Katrina hurakanak eragindako hondamendiaren ondoren New Orleansen ospatu zen lehen aldia izan zen. Super Bowla Superdomean ospatu zen lehen aldia ere izan zen estadioaren izenaren eskubideak Mercedes-Benz auto konpainiari saldu ondoren.
Partidaren hirugarren laurdenean erreflektoreen eta pantailen argiak itzali ziren elektrizitate sistemak izandako arazo bategatik, partida 34 minutuz bertan behera geratuz. Edizio hau Itzalaldi Bowla bezala ere ezagutu zen.

## Kanpo estekak

* Datuak: Q126291
* Multimedia: Super Bowl XLVII / Q126291
# ESSM Le Portel

Étoile Sportive Saint-Michel Le Portel Côte d'Opale, arruntki ESSM Le Portel edo Le Portel deitua, Le Portelgo saskibaloi taldea da, egun LNB Pro A frantziar ligan aritzen dena. 1931n sortu zuten eta etxeko partidak Le Chaudronen jokatzen du.

## Palmaresa

* NM1 (txapeldunordea): - 2007
* NM2 (txapeldunordea): - 2003
* NM3: - 1999
# Santa Marina baseliza (Iturmendi)

Santa Marina Iturmendi udalerriko baseliza da.
Oin lauki-luzea du eta bost atal ditu, horren lekuko kanpoko kontra-hormak. Harlanduzko horma erregularrak ditu eta bi leiho bertikaletatik sartzen da argia, ateak, berriz, arku beheratua du. Bi isuriko teilatua du. Erretaulak koloma salomonikoak eta hiruki formako frontoia du. Santa Marinaren irudia barrokoa da, XVII. mendearen lehen erdialdekoa.
1595eko agiri batean ageri denez, Santa Marina ermita Burundako herriren artean eraiki zuten (20 herri ziren Erdi Aroan). Herriak desagertu ahala Bakaiku, Iturmendi eta Urdiainen jabetza izatera pasako zen, baina 1854tik aurreneko bi herriena da, antza urdiaindarrek zaharberritze batean parte hartu ez zutelako. Ermitari ondoren aldaketa asko egin zizkioten, bereziki XVIII. mendean Karlistaldietan ermita gotorlekua izan zen eta suntsituta gelditu zen. 1891n berreraiki zuen.
Santa Marina ermita bi borden artean kokatuta dago. Azken bi horietan lau espazio daude, Bakaikurena, Iturmendirena, udalarena eta mendian dagoen azienda sartzeko zabalik dagoena.
Joaquín Javier Uriz Lasaga apezpikuak bakaikuarrak, iturmendiarrak eta urdiaindarrak gaztigatu zituen 1816. urtean. Antza, Trinitate ospakizunaren bezperan, arratsaldez, “gaizki ulertutako deboziogatik” ermitara igotzen ziren eta ermitan “batzuetan estatu guztietako pertsona ugarik pasatzen dute gaua, bi sexuen nahasketarekin, halakorik ezin da onartu… Hori edo horren moduko abusuak jarraituz gero ermita eraistea aginduko dugu, Jainkoaren eta Eliza Sainduaren zerbitzurako izan dadin eraistea”.

## Erreferentziak

* Ermitaren deskribapena CC-BY-SA lizentzia duen Guaixe aldizkaritik jasoa da Santa Marina ermita konpontzeko boluntario bila artikulutik (2019-09-06)
* ↑ «Santa Marina (1064 m) - Mendiak.eus» mendiak.eus Noiz kontsultatua: 2019-09-07.
* ↑ Santa Marina Ermita, Urbasa PR-NA 130. Sakana.eus

## Kanpo estekak

* Datuak: Q105086917
# Brandon McNulty

Brandon McNulty (Phoenix, 1998ko apirilaren 2a-), estatubatuar txirrindularia da, gaur egun UAE Team Emirates taldean profesionala dena.

## Palmaresa

2015
* Estatu Batuetako erlojupeko txapelketa (junior)
* 3. Munduko erlojupeko txapelketan (junior)
2016
* Munduko erlojupeko txapelketa (junior)
2017
* 2. Munduko erlojupeko txapelketan (23 urtez azpikoa)
* 3. Alsaziako Tourrean
2018
* 3. Alsaziako Tourrean
2019
* Siziliako Giroa eta etapa bat
* 3. Munduko erlojupeko txapelketan (23 urtez azpikoa)
2020
* 4. Vuelta a San Juanen
* 7. Andaluziako Itzulian
2021
* 6. Olinpiar Jokoetako errepide proban
* 6. Brussels Cycling Classicean
2022
* Classic Sud-Ardèche
* Paris-Nizako etapa bat
* 2. Algarveko Itzulian
2023
* Italiako Giroko etapa bat
* Ameriketako Estatu Batuetako erlojupeko txirrindularitzako txapelketa
* 2. Luxenburgoko Tourrean
* 4. Munduko erlojupeko txapelketan
* 6. Poloniako Itzulian
* 7. Euskal Herriko Itzulian eta Gazteen sailkapena
2024
* UAE Tourreko etapa bat
* Valentziako Erkidegoko Itzulia eta etapa bat
* Miguel Indurain Sari Nagusia
* Romandiako Tourreko etapa bat
* Espainiako Vueltako etapa bat
* CRO Race eta etapa bat
* 2. Ameriketako Estatu Batuetako errepide txirrindularitzako txapelketan
* 3. Paris-Nizan
* 5. Euskal Herriko Itzulian
2025
* 5. Valentziako Erkidegoko Itzulian

## Emaitzak lasterketa nagusietan
### Itzuli Handiak eta Munduko txapelketak

| Lasterketa | Lasterketa | 2017 | 2018 | 2019 | 2020 | 2021 | 2022 | 2023 | 2024 |
| | Italiako Giroa | — | — | — | 15. | — | — | 29. | — |
| | Frantziako Tourra | — | — | — | — | 69. | 19. | — | — |
| | Espainiako Vuelta | — | — | — | — | — | 70. | — | 54. |
| Munduko errepideko txapelketa | Munduko errepideko txapelketa | — | — | — | UT | UT | — | — |
| Munduko erlojupeko txapelketa | Munduko erlojupeko txapelketa | — | — | — | 29. | 22. | — | 4. |

### Beste Itzuliak

| Itzulia | 2017 | 2018 | 2019 | 2020 | 2021 | 2022 | 2023 | 2024 |
| Paris-Niza | — | — | — | — | UT | 12. | — | 3. |
| Tirreno-Adriatiko | — | — | — | — | — | — | 12. | — |
| Kataluniako Volta | — | — | — | X | 13. | — | — | — |
| Euskal Herriko Itzulia | — | — | — | X | 17. | — | 7. | 5. |
| Romandiako Tourra | — | — | — | X | — | UT | — | — |
| Dauphiné Libéré | — | — | — | — | 40. | 11. | — | — |
| Suitzako Itzulia | — | — | UT | — | — | — | — | — |
| Poloniako Itzulia | — | — | — | 53. | — | — | 6. | — |
—: ez zuen parte hartu
UT: utzi, ez zuen amaitu

## Kanpo estekak

* Brandon McNulty - ProCyclingStats
* Datuak: Q27305678
* Multimedia: Brandon McNulty / Q27305678
# On Golden Pond

On Golden Pond (euskaraz Urrezko Urmaelean) 1981eko Mark Rydell estatubatuar zinema zuzendariak zuzendutako drama filma bat da. 1979ko Ernest Thompson gidoigile eta antzerkigileak idatzitako izenburu berdineko On Golden Pond antzezlanaren egokitzapena burutu zuen. Katharine Hepburn, Henry Fonda, Jane Fonda, Doug McKeon eta Dabney Coleman aktoreek antzeztu zuten.
Filmak famili barneko belaundaldi ezberdinen arteko gorabehereak eta senideen arteko harremanen gaia jorratzen du. Bitxikeria gisa, filmean aita-alabaren papera antzeztu zuten, Henry eta Jane Fonda aktoreak benetazko bizitzan ere aita-alaba ziren, gainera Henry Fondaren azken filma ere izan zen, 1982an hil baitzen.
Oscar Sarietarako hamar izendapen jaso zituen, hiru irabaziz: Gizonezko aktore onenaren Oscar Saria (Henry Fonda), Emakumezko aktore onenaren Oscar Saria (Katharine Hepburn) eta Egokitutako gidoi onenaren Oscar Saria (Ernest Thompson). Emakumezko aktore onenaren BAFTA Saria (Katharine Hepburn), Film onenaren Urrezko Globo Saria - Drama, Gizonezko aktore onenaren Urrezko Globo Saria (Henry Fonda) eta Gidoi onenaren Urrezko Globo Saria (Ernest Thompson) ere irabazi zituen.

## Argumentua

Oharra: Atal honek istorio osoa edo amaiera argitzen du.
Norman eta Ethel Thayer (Henry Fonda eta Katharine Hepburn) urtero legez Golden Pond izeneko urmaelan dagoen etxean udako oporrak igaro ohi dituzten senar-emazte adinduak dira.
Haien alaba (Jane Fonda), bere senargai Billy (Dabney Coleman) eta senargaiaren semearekin (Doug McKeon) batera gurasoak bisitatuko ditu. Hasiera batean eelkarren arteko konfiantza eza nagusi den Norman eta Billyren arteko harremana piskanaka-piskanaka aldatuz joango da.
Chelsek betidanik bere gurasoekin harreman gatazkatsua izan du, baina Norman aita eta Billy senargaiaren arteko harremanak begiak irekiaraziko dizkio.

## Aktoreak

* Katharine Hepburn: Ethel Thayer
* Henry Fonda: Norman Thayer Jr.
* Jane Fonda: Chelsea Thayer Wayne
* Doug McKeon: Billy Ray Jr
* Dabney Coleman: Bill Ray
* William Lanteau: Charlie Martin
* Chris Rydell: Sumner Todd

## Kanpo estekak

* On Golden Pond filmaren IMDBko fitxa irakurgai (Ingelesez)
* On Golden Pond filmaren trailer edo iragarkia ikusgai. Youtube.com (Ingelesez)
* Datuak: Q451603
# SLUC Nancy Basket

Stade Lorrain Université Club Nancy Basket, arruntki SLUC Nancy Basket deitua, Nancyko saskibaloi taldea da, egun LNB Pro A frantziar ligan aritzen dena. 1967an sortu zuten eta etxeko partidak Palais des Sports Jean Weilleen jokatzen du.

## Palmaresa

* Leaders Cup: 2005
* Korać Kopa : 2002
* LNB Pro A : 2008 , 2011
* Saskibaloi Superkopa: 2008, 2011